سوگند
سوگند پہ ازل دانک ءُ سوگند پہ ابدگال
سوگند پہ آریپیں کتابانی نبشتار
سوگند پہ ندکارے کہ ھاوند ءِ کلم کش
سوگند ور آں پہ وتی نام گپتگیں ندکار
سوگند پہ #زردشت ءِ #اوستا ءِ نسکاں
ھر گال ئِے پہ آریائیاں رھدربر ءُ رھدار
سوگند پہ ” مھا بھارت ” ءُ ” راماین ” ءُ گیتا
سوگند پہ بدھا ءِ ” دَھَمپَد ” ءِ گپتار
سوگند پہ #تورات ءُ نہ برگشتگیں #انجیل
سوگند پہ داود ءِ ازل زیملیں مِزمار
سوگند پہ سلیمان ءِ شھنشاھیں کلام ءَ
سوگند پہ ایوب ءِ گوں شھزانتی ءَ شگرار
سوگند پہ #قرآن المی ءَ برجم ءُ سرجم
بے جیڑہ ءَ آریپیں کلامانی سلھکار
سوگند پہ وھاب ءِ ھدامنی ءَ زگریں
سوگند پہ نریں ابن سعود ءِ تْرسیں الگار
راجے کہ بہ بیت گنگ نہ مان اِیت نہ مان اِیت
مان اِیت پہ ادارکے بزاں زندگ ءَ مُردار
#سیدھاشمی
ما #بلوچ اِیں ءُ #بلوچی مئے راجی زبان اِنت